Tryksår kan elimineres. Det har kommunerne i I sikre hænder vist. Målet har været at opnå 300 dage uden tryksår. Ved afslutningen af I sikre hænder 1 havde 20 af pilotenhederne opnået det mål. Ved afslutningen af I sikre hænder 2 havde 12 enheder opnået det mål. I flere kommuner har hele plejehjem opnået 500 og 600 dage uden nyopståede tryksår efter projektperiodens udløb. Enkelte kommuner har endda rundet 1.000 dage uden tryksår. På et enkelt plejehjem i Greve Kommune er det over 5 år siden, at der har været et tryksår. En beregning fra 2017 viser, at siden Sønderborg Kommune begyndte at arbejde systematisk med tryksårspakken i 2013, har de frigjort ressourcer svarende til 2,6 mio. kr. årligt på grund af færre tryksår. Se analysen af omkostningseffektivitet af Tryksårspakken i Sønderborg Kommune